Subject: Pettuste teemaline kohtumine Haapsalu maapiirkonna eakatega
From: Annaliisa Täht <[email-masked]>
To: "Politsei- ja Piirivalveamet" <[email-masked]>
Date: Fri, 13 Feb 2026 12:13:56 +0200

Tere

Mina olen Annaliisa Täht ja olen Haapsalu Hoolekandekeskuse direktor.

Sügisel sai kirjutatud projekt, mille kaudu püüame saada kontakti rohkem
maapiirkonna eakatega. Projekti raames soovime tegeleda mitmete teemadega,
mis antud hetkel on eakate jaoks aktuaalsed.

Üks nendest teemadest on kindlasti pettused ja kuidas mitte nende ohvriks
langeda ja kuidas neid ära tunda.

Sooviksime kutsuda Panga Külla antud teemal rääkima kedagi politseist, kes
on teemaga tuttav, oskaks asjast huvitavalt rääkida ja viia eakateni
teemad, kuidas sellest hoiduda, end kaitsta ja mida teha, kui pettuse
ohvriks on langetud.

Kas Teil oleks võimalik minu kiri ja palve edastada õigele kontaktile,
kellega antud asja arutada ja midagi täpsemat kokku leppida?

Heaga

Annaliisa Täht

Haapsalu Hoolekandekeskus
direktor

58862323

 <mailto:[email-masked]> [email-masked]